2015D0144 — SK — 17.11.2015 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B VYKONÁVACIE ROZHODNUTIE KOMISIE (EÚ) 2015/144 z 28. januára 2015, ktorým sa stanovujú postupy predkladania žiadostí o granty a žiadostí o platbu, ako aj súvisiacich informácií, pokiaľ ide o núdzové opatrenia proti chorobám zvierat uvedené v nariadení Európskeho parlamentu a Rady (EÚ) č. 652/2014 [oznámené pod číslom C(2015) 250] (Ú. v. ES L 024 30.1.2015, s. 17)

Zmenené a doplnené:









▼B

VYKONÁVACIE ROZHODNUTIE KOMISIE (EÚ) 2015/144

z 28. januára 2015,

ktorým sa stanovujú postupy predkladania žiadostí o granty a žiadostí o platbu, ako aj súvisiacich informácií, pokiaľ ide o núdzové opatrenia proti chorobám zvierat uvedené v nariadení Európskeho parlamentu a Rady (EÚ) č. 652/2014

[oznámené pod číslom C(2015) 250]







EURÓPSKA KOMISIA, so zreteľom na Zmluvu o fungovaní Európskej únie, so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES ( 1 ), a najmä na jeho článok 36 ods. 5, keďže: (1) V súlade s článkom 6 ods. 1 nariadenia (EÚ) č. 652/2014 možno členským štátom poskytnúť granty v súvislosti s núdzovými opatreniami prijatými v dôsledku potvrdenia výskytu jednej z chorôb zvierat uvedených v prílohe I k uvedenému nariadeniu. (2) S cieľom zabezpečiť riadne finančné hospodárenie a rýchle získavanie informácií o manažmente chorôb je vhodné stanoviť termíny, do ktorých musia členské štáty predložiť svoje žiadosti o granty a žiadosti o platbu, ako aj spresniť informácie, ktoré je potrebné poskytnúť. Mali by sa poskytnúť najmä prvé a aktualizované odhady výdavkov vynaložených členskými štátmi. (3) Treba stanoviť kurz, ktorý sa má uplatňovať pri prevode odhadov a žiadostí o platbu predložených členskými štátmi, ktoré nepoužívajú euro ako svoju národnú menu. (4) Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá, keďže: PRIJALA TOTO ROZHODNUTIE:







Článok 1

Predbežné informácie

▼M1

Členské štáty predložia do 30 dní po úradnom potvrdení výskytu choroby uvedenej v prílohe I k nariadeniu (EÚ) č. 652/2014 predbežné informácie o kategóriách príslušných zvierat a výrobkov a o trhovej hodnote každej z týchto kategórií, pričom použijú elektronický súbor v súlade so vzorom uvedeným v prílohe I k tomuto rozhodnutiu.

▼B

Členské štáty zároveň poskytnú opis prebiehajúcich a plánovaných opatrení a právnych predpisov na určenie hodnoty zvierat a výrobkov, ktorá sa má kompenzovať.

Článok 2

Informácie o odhadovaných nákladoch

Členské štáty predložia Komisii žiadosť o grant podľa článku 6 ods. 1 nariadenia (EÚ) č. 652/2014 najneskôr do dvoch mesiacov po úradnom potvrdení výskytu choroby, a to prostredníctvom elektronického súboru v súlade so vzorom „Predbežný rozpočet“ uvedeným v prílohe II vrátane týchto skutočností:

a) odhadovaných nákladov na odškodnenie majiteľov uvedených v článku 8 ods. 1 písm. a) a c) nariadenia (EÚ) č. 652/2014;

b) odhadovaných operačných nákladov uvedených v článku 8 ods. 1 písm. b) a d) až g) nariadenia (EÚ) č. 652/2014;

c) odhadovaných ostatných nákladov potrebných na eradikáciu choroby, ako sa uvádza v článku 8 ods. 1 písm. h) nariadenia (EÚ) č. 652/2014, s pripojením vhodného potvrdenia.

Opis opatrení uvedených v článku 1 sa považuje za súčasť žiadosti o grant.

Každé dva mesiace po predložení informácií uvedených v prvom odseku predkladajú členské štáty aktualizované informácie o nákladoch uvedených v danom odseku.

Článok 3

Žiadosť o platbu

Do šiestich mesiacov po skončení lehoty stanovenej v rozhodnutí o financovaní alebo po potvrdení eradikácie choroby, podľa toho, čo nastane skôr, členské štáty predložia Komisii tieto dokumenty:

a) žiadosť o platbu na náhradu vynaložených oprávnených nákladov s použitím elektronického súboru v súlade so vzorom uvedeným v prílohe III k tomuto rozhodnutiu;

b) podrobný rozpis nákladov, ktorým sa dokladá žiadosť o platbu s uvedením podrobných informácií o nákladoch, ktoré vznikli a boli uhradené v súvislosti s rôznymi kategóriami oprávnených nákladov, a to prostredníctvom elektronického súboru v súlade so vzorom uvedeným v prílohe IV k tomuto rozhodnutiu;

c) technickú správu v súlade s prílohou V k tomuto rozhodnutiu.

Článok 4

Prevodný kurz

V prípade, že sumy odhadovaných nákladov alebo výdavkov vynaložených členským štátom sú v inej mene ako v eurách, príslušný členský štát ich prevedie na euro uplatnením posledného výmenného kurzu stanoveného Európskou centrálnou bankou pred prvým dňom mesiaca, v ktorom členský štát predkladá žiadosť o grant.

Článok 5

Adresáti

Toto vykonávacie rozhodnutie je určené členským štátom.









PRÍLOHA I

PREDBEŽNÉ INFORMÁCIE O KATEGÓRIÁCH ZVIERAT ALEBO VÝROBKOV PODĽA ČLÁNKU 1









PRÍLOHA II

PREDBEŽNÝ ROZPOČET PODĽA ČLÁNKU 2









PRÍLOHA III

ŽIADOSŤ O PLATBU PODĽA ČLÁNKU 3 PÍSM. a)









PRÍLOHA IV

PODROBNÉ INFORMÁCIE O NÁKLADOCH PODĽA ČLÁNKU 3 PÍSM. b)

▼M1







OPERAČNÉ NÁKLADY– ŽIADOSŤ O NÁHRADU Termín predloženia: Po prijatí rozhodnutia o financovaní, 6 mesiacov po skončení stanovenej lehoty alebo po potvrdení eradikácie príslušnej choroby podľa toho, čo nastane skôr. Odkaz na ohnisko ČŠ/CHOROBA/ROK Zabitie a usmrtenie ADNS č. Č. poľnohospodárskeho podniku Fakturovaná suma bez DPH Meno dodávateľa Dátum platby Spolu







Čistenie, dezinsekcia a dezinfekcia (poľnohospodárskych podnikov a zariadenia) ADNS č. Č. poľnohospodárskeho podniku Fakturovaná suma bez DPH Meno dodávateľa Dátum platby Spolu







Preprava a zničenie kontaminovaných krmív a zariadenia ADNS č. Č. poľnohospodárskeho podniku Fakturovaná suma bez DPH Meno dodávateľa Dátum platby Spolu







Nákup, skladovanie, podanie, distribúcia očkovacích látok a návnad, ako aj náklady na samotnú inokuláciu ADNS č. Náklady na nákup Náklady na skladovanie Náklady na podanie Náklady na distribúciu očkovacích látok a návnad Náklady na inokuláciu Dátum platby Počet použitých dávok očkovacej látky Druh očkovacích látok Náklady na dávky očkovacej látky Spolu







Preprava a likvidácia tiel zvierat ADNS č. Č. poľnohospodárskeho podniku Fakturovaná suma bez DPH Meno dodávateľa Dátum platby Spolu







Ostatné náklady potrebné na eradikáciu choroby ADNS č. Č. poľnohospodárskeho podniku Fakturovaná suma bez DPH Meno dodávateľa Dátum platby Spolu







SPOLU Zabitie a usmrtenie Čistenie, dezinsekcia a dezinfekcia (poľnohospodárskych podnikov a zariadenia) Preprava a zničenie kontaminovaných krmív a zariadenia Nákup, skladovanie, podanie alebo distribúcia očkovacích látok Preprava a likvidácia tiel zvierat Ostatné náklady potrebné na eradikáciu choroby (uveďte) Spolu

▼B









PRÍLOHA V

OBSAH TECHNICKEJ SPRÁVY PODĽA ČLÁNKU 3 PÍSM. c)

Záverečná technická správa musí obsahovať aspoň tieto informácie:

1. deň začatia a ukončenia realizácie opatrení;

2. opis zavedených technických opatrení spolu so súvisiacimi kľúčovými údajmi;

3. epidemiologické mapy;

4. úroveň dosiahnutia cieľov a technické ťažkosti;

5. výsledky epidemiologických šetrení;

6. iné relevantné epidemiologické informácie: úmrtnosť, chorobnosť, vekové rozdelenie mŕtvych zvierat a zvierat s pozitívnym nálezom, nájdené lézie, prítomnosť vektorov atď.